Patrialta vaihtoehto jalkaväkimiinoille | Talous | Iltalehti.fi
Patrialta vaihtoehto jalkaväkimiinoille
Maanantai 11.6.2007 klo 10.34 Patria toimittaa Puolustusvoimille miehittämättömän lentotiedustelujärjestelmän testikäyttöön. Yhtiön tiedotteen mukaan järjestelmä on osa Puolustusvoimien hanketta, jonka tarkoituksena on tutkia valvontajärjestelmiä jalkaväkimiinojen suorituskyvyn korvaamiseen. Testijärjestelmä sisältää kaksi lennokkia, maalaitteiston, digitaalisen tiedonsiirtolinkin ja varaosat.Patrian Modular Airborne Sensor System (Mass) -järjestelmää käytetään puolustus- ja turvallisuusalan tehtäviin kuten tiedusteluun, valvontaan ja pelastustoimeen.Autonomisesti toimiva päivä- tai infrapunakameralla varustettu lennokki lähettää reaaliaikaista tilannekuvaa ja mahdollistaa etäkäyttöisen maastonvalvonnan. Lennokki tunnistaa sensoreilla havaittuja liikkuvia kohteita. Facebook